מרסא מטרוח

מרסא מטרוח (בערבית: مرسى مطروح) היא עיר נמל בצפון-מערב מצרים, לחוף הים התיכון, 270 ק"מ ממערב לאלכסנדריה. העיר שוכנת לצד הדרך המובילה מהדלתא של הנילוס ללוב. דרך נוספת יוצאת מהעיר דרומה, לעבר מדבר לוב.

בתקופה התלמיית ובתקופה הביזנטית נודע המקום בשם פראיתוניון (Παραιτόνιον), ובתקופה הרומית נודע בשם פראתוניום (Paraetonium). 

בעיר חורבות מקדש המיוחס לרעמסס השני (בערך שנת 1200 לפני הספירה), וכן כנסייה קופטית ובה מספר מערות. בתקופה הרומית הייתה העיר נמל־סחר חשוב. 

בתי קברות גרמני ואיטלקי בנויים על גבעה הצופה לים. במלחמת העולם השנייה היו ליד העיר בסיסי צבא בריטי. בהמשך היה הנמל אחד מבסיסי הצי הסובייטי בים התיכון. 

העיר נהנית מתיירות פנימית וחיצונית בחודשי הקיץ בשל אתריה ההיסטוריים, חוף ימה ועוד. את העיר משרת נמל התעופה מרסא מטרוח.

גלריה

קישורים חיצוניים

 מידע גאוגרפי, אקלים ותמונות של מרסא מטרוח, באתר Falling Rain Genomics
 על לחימתם של חיילים יהודים בשורות הצבא הבריטי במרסא מטרוח במלחמת העולם השנייה, באתר יד ושם
 

מצרים: ערים
מצרים: ערי חוף
מצרים: ערי נמל
מצרים: תיירות
מחוזות מצרים: ערי בירה